ประกาศคณะกรรมการกํากับตลาดทุนที่ ทน. 20/2552เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 135 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้(1) "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล(2) "สินทรัพย์สภาพคล่อง" หมายความว่า สินทรัพย์ดังต่อไปนี้1. เงินสดและเงินฝากธนาคาร2. บัตรเงินฝากหรือตั๋วสัญญาใช้เงินที่ออกโดยธนาคารพาณิชย์ ธนาคารที่มีกฎหมายเฉพาะจัดตั้งขึ้น หรือบริษัทเงินทุน3. ตั๋วเงินคลัง พันธบัตรรัฐบาล พันธบัตรธนาคารแห่งประเทศไทย และพันธบัตรกองทุนเพื่อการฟื้นฟูและพัฒนาระบบสถาบันการเงิน และ4. สินทรัพย์สภาพคล่องอื่นใดตามที่สํานักงานประกาศกําหนดทั้งนี้ สินทรัพย์สภาพคล่องตาม (ก) (ข) (ค) และ (ง) ต้องเป็นสินทรัพย์ที่ปราศจากภาระผูกพัน (3) "ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการกองทุนส่วนบุคคล (4) "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล(5) "ตัวแทนเก็บรักษาทรัพย์สิน" หมายความว่า บุคคลที่ผู้รับฝากทรัพย์สินตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนส่วนบุคคล(6) "ผู้ลงทุนประเภทสถาบัน" หมายความว่า (ก) ธนาคารพาณิชย์ (ข) บริษัทเงินทุน (ค) บริษัทหลักทรัพย์ที่ซื้อหน่วยลงทุนเพื่อเป็นทรัพย์สินของตนเอง หรือเพื่อการบริหารกองทุนส่วนบุคคล หรือเพื่อการจัดการโครงการลงทุนที่จัดตั้งขึ้นตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (ง) บริษัทเครดิตฟองซิเอร์ (จ) บริษัทประกันภัย (ฉ) นิติบุคคลที่มีกฎหมายเฉพาะจัดตั้งขึ้นซึ่งมิได้เป็นบุคคลตาม (ฌ) (ช) ธนาคารแห่งประเทศไทย (ซ) สถาบันการเงินระหว่างประเทศ (ฌ) ส่วนราชการและรัฐวิสาหกิจตามกฎหมายว่าด้วยวิธีการงบประมาณ (ญ) กองทุนเพื่อการฟื้นฟูและพัฒนาระบบสถาบันการเงิน (ฎ) กองทุนบําเหน็จบํานาญข้าราชการ (ฏ) กองทุนรวมตามกฎหมายว่าด้วยหลักทรัพย์และตลาดหลักทรัพย์ (ฐ) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป (ฑ) นิติบุคคลที่มีผู้ถือหุ้นเป็นบุคคลตาม (ก) ถึง (ฐ) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด (ฒ) ผู้ลงทุนต่างประเทศซึ่งมีลักษณะเดียวกับผู้ลงทุนตาม (ก) ถึง (ฑ) โดยอนุโลม (ณ) นิติบุคคลตามที่สํานักงานอนุญาตเป็นรายกรณี ซึ่งนิติบุคคลนั้นต้องประกอบธุรกิจหลักสอดคล้องกับธุรกิจหลักที่กองทุนรวมต้องการลงทุนตามที่กําหนดไว้ในนโยบายการลงทุนข้อ ๒ บุคคลที่จะยื่นคําขอรับความเห็นชอบเป็นผู้รับฝากทรัพย์สินตามข้อ 3 จะต้องเป็นสถาบันการเงินดังต่อไปนี้1. ธนาคารพาณิชย์หรือบริษัทเงินทุนตามกฎหมายว่าด้วยธุรกิจสถาบันการเงิน2. บริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์3. บริษัทประกันชีวิตตามกฎหมายว่าด้วยประกันชีวิต หรือ4. สถาบันการเงินที่มีกฎหมายจัดตั้งขึ้นโดยเฉพาะข้อ ๓ บุคคลตามข้อ 2 จะได้รับความเห็นชอบจากสํานักงานให้เป็นผู้รับฝากทรัพย์สินได้ต่อเมื่อมีคุณสมบัติดังต่อไปนี้ (1) มีฐานะการเงินในลักษณะดังนี้ (ก) ในกรณีที่ผู้ขอรับความเห็นชอบเป็นสถาบันการเงินซึ่งเป็นบริษัทหลักทรัพย์ตามกฎหมายว่าด้วยหลักทรัพย์และตลาดหลักทรัพย์ที่ไม่มีหน้าที่ต้องดํารงเงินกองทุนสภาพคล่องสุทธิ บริษัทหลักทรัพย์ดังกล่าวต้องมีสินทรัพย์สภาพคล่องไม่น้อยกว่าหนึ่งร้อยล้านบาท (ข) ในกรณีที่ผู้ขอรับความเห็นชอบเป็นสถาบันการเงินอื่นนอกจาก (ก) สถาบันการเงินดังกล่าวต้องมีเงินกองทุนและเงินสํารองไม่น้อยกว่าหลักเกณฑ์ของกฎหมายที่ควบคุมการประกอบธุรกิจนั้น(2) ภายในระยะเวลาสามปีย้อนหลังก่อนปีที่ยื่นคําขอจนถึงวันที่ได้รับความเห็นชอบต้องไม่มีประวัติการกระทําความผิดตามกฎหมายที่ควบคุมการประกอบธุรกิจของบุคคลนั้น หรือกฎหมายอื่นที่เกี่ยวกับธุรกิจทางการเงินในส่วนที่เกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการประกอบธุรกิจที่มีลักษณะเป็นการหลอกลวง ฉ้อฉลหรือทุจริต หรือกฎหมายว่าด้วยการป้องกันและปราบปรามการฟอกเงิน ทั้งนี้ ไม่ว่าจะเป็นกฎหมายของประเทศไทยหรือกฎหมายต่างประเทศ รวมทั้งต้องไม่มีประวัติการดําเนินกิจการใดที่มีลักษณะอันเป็นการหลอกลวงหรือไม่ซื่อสัตย์สุจริต หรือแสดงถึงการขาดความรับผิดชอบ ไม่ระมัดระวังรักษาผลประโยชน์ของลูกค้า หรือแสดงถึงการขาดความรอบคอบหรือสะท้อนถึงวิธีการทําธุรกิจที่ไม่เป็นธรรมหรือไม่น่าเชื่อถือ เว้นแต่ได้รับการผ่อนผันจากสํานักงาน เนื่องจากผู้ขอรับความเห็นชอบแสดงให้เห็นได้ว่ามีการปรับปรุงแก้ไขระบบบริหารงานและบุคลากร เพื่อป้องกันมิให้เกิดการกระทําดังกล่าวอีก (3) แสดงได้ว่าจะมีระบบงานที่มีความพร้อมในการประกอบธุรกิจเป็นผู้รับฝากทรัพย์สินดังต่อไปนี้เป็นอย่างน้อย (ก) ระบบการแยกทรัพย์สินของกองทุนส่วนบุคคลออกจากทรัพย์สินของผู้รับฝากทรัพย์สิน และระบบการดูแลรวมทั้งการเก็บรักษาทรัพย์สินดังกล่าว ตลอดจนการควบคุมภายในเพื่อป้องกันการนําทรัพย์สินของลูกค้าไปใช้โดยทุจริต (ข) ระบบการป้องกันมิให้เกิดความเสียหายแก่ทรัพย์สินของกองทุนส่วนบุคคล ตลอดจนข้อมูลและเอกสารหลักฐานต่าง ๆ ที่เกี่ยวข้อง รวมทั้งระบบการควบคุมการรับจ่ายทรัพย์สินของกองทุนส่วนบุคคล (ค) ระบบการตรวจสอบและตรวจนับทรัพย์สินของกองทุนส่วนบุคคลเพื่อความถูกต้องครบถ้วน (ง) ระบบการจัดทําบัญชีทรัพย์สินเพื่อแสดงรายการและจํานวนทรัพย์สินของกองทุนส่วนบุคคล ตลอดจนการบันทึกรายการรับหรือจ่ายทรัพย์สินของกองทุนส่วนบุคคลแต่ละกองทุน (จ) ระบบการดูแลและติดตามสิทธิประโยชน์ต่าง ๆ ที่เกิดขึ้นจากทรัพย์สินของกองทุนส่วนบุคคล (ฉ) ระบบการป้องกันความขัดแย้งทางผลประโยชน์และการเก็บรักษาความลับของกองทุนส่วนบุคคล (ช) ในกรณีที่ผู้ขอรับความเห็นชอบประสงค์จะตั้งบุคคลใดเป็นตัวแทนเก็บรักษาทรัพย์สิน ผู้ขอรับความเห็นชอบต้องแสดงได้ว่ามีระบบงานดังต่อไปนี้ 1. ระบบการพิจารณาคัดเลือกตัวแทนเก็บรักษาทรัพย์สิน เพื่อให้มั่นใจได้ว่าตัวแทนเก็บรักษาทรัพย์สินมีระบบงานที่มีความพร้อมในการเก็บรักษาทรัพย์สิน 2. ระบบการติดต่อประสานงานกับตัวแทนเก็บรักษาทรัพย์สินเพื่อให้ผู้ขอรับความเห็นชอบสามารถปฏิบัติหน้าที่เป็นผู้รับฝากทรัพย์สินได้อย่างถูกต้องครบถ้วน 3. ระบบการดูแลให้ตัวแทนเก็บรักษาทรัพย์สินปฏิบัติหน้าที่ตามที่ได้รับมอบหมายให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ซ) ระบบอื่นใดที่แสดงถึงความพร้อมในการประกอบธุรกิจตามที่สํานักงานประกาศกําหนด (4) แสดงได้ว่าจะมีความพร้อมด้านบุคลากรของหน่วยงานที่จัดตั้งขึ้นเพื่อรับผิดชอบงานด้านการเป็นผู้รับฝากทรัพย์สิน โดยบุคลากรดังกล่าวจะต้องมีความรู้ ความสามารถ และประสบการณ์ที่เหมาะสมกับลักษณะงานที่รับผิดชอบ และมีความรู้ความเข้าใจพื้นฐานเกี่ยวกับกฎหมายทั่วไปในการประกอบวิชาชีพผู้รับฝากทรัพย์สินที่ได้รับความเห็นชอบตามข้อนี้จะต้องดํารงคุณสมบัติตามประกาศนี้ไว้ตลอดเวลาข้อ ๔ ให้ผู้ขอรับความเห็นชอบยื่นคําขอตามข้อ 3 พร้อมเอกสารหลักฐานประกอบตามที่สํานักงานกําหนด ข้อ ๕ ให้สํานักงานพิจารณาคําขอรับความเห็นชอบเป็นผู้รับฝากทรัพย์สินให้แล้วเสร็จภายในสี่สิบห้าวันนับแต่วันที่สํานักงานได้รับคําขอและเอกสารหลักฐานถูกต้องครบถ้วน ข้อ ๖ ผู้รับฝากทรัพย์สินจะเริ่มประกอบธุรกิจได้ต่อเมื่อสํานักงานตรวจสอบแล้วเห็นว่า ผู้รับฝากทรัพย์สินได้จัดให้มีระบบงานและบุคลากรที่พร้อมจะประกอบการตามที่ได้รับความเห็นชอบแล้วข้อ ๗ การเปลี่ยนแปลงระบบงานให้แตกต่างจากที่สํานักงานได้เคยพิจารณาไว้ ผู้รับฝากทรัพย์สินต้องแจ้งให้สํานักงานทราบล่วงหน้าเป็นลายลักษณ์อักษร ซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับแจ้ง ให้ผู้รับฝากทรัพย์สินดําเนินการเปลี่ยนแปลงระบบงานได้ ทั้งนี้ ในกรณีที่มีความจําเป็นต้องเปลี่ยนแปลงระบบงานอย่างเร่งด่วน ผู้รับฝากทรัพย์สินอาจแจ้งต่อสํานักงานเพื่อขอทราบผลการพิจารณาโดยไม่ต้องรอให้ครบระยะเวลาสิบห้าวันดังกล่าวก็ได้ข้อ ๘ ในกรณีที่ผู้รับฝากทรัพย์สินไม่สามารถดํารงฐานะการเงินตามข้อ 3(1) ได้ ให้ผู้รับฝากทรัพย์สินดําเนินการแจ้งให้สํานักงานและลูกค้าทราบภายในวันทําการถัดจากวันที่ผู้รับฝากทรัพย์สินรู้ถึงการไม่สามารถดํารงฐานะการเงินนั้นได้ และหากผู้รับฝากทรัพย์สินได้รับแจ้งจากลูกค้าว่าประสงค์จะเปลี่ยนผู้รับฝากทรัพย์สิน ให้ผู้รับฝากทรัพย์สินโอนทรัพย์สินที่เก็บรักษาไว้ไปให้ผู้รับฝากทรัพย์สินรายอื่นแทนภายในสิบห้าวัน ข้อ ๙ ในระหว่างที่ผู้รับฝากทรัพย์สินไม่สามารถดํารงฐานะการเงินตามข้อ 3(1) ห้ามมิให้ผู้รับฝากทรัพย์สินขยายการประกอบธุรกิจ จนกว่าจะสามารถดํารงฐานะการเงินได้ตามหลักเกณฑ์ที่กําหนด และได้รับอนุญาตจากสํานักงานให้ขยายการประกอบธุรกิจได้เพื่อประโยชน์ตามวรรคหนึ่ง "การขยายการประกอบธุรกิจ" ให้หมายถึง1. การทําสัญญาเก็บรักษาทรัพย์สินสัญญาใหม่2. การต่ออายุสัญญาเก็บรักษาทรัพย์สินสัญญาเดิม3. กระทําการอื่นใดที่สํานักงานประกาศกําหนดข้อ ๑๐ ให้ผู้รับฝากทรัพย์สินที่ได้รับความเห็นชอบตามประกาศนี้รับฝากทรัพย์สินของลูกค้าที่ตนเองเป็นผู้บริหารจัดการกองทุนส่วนบุคคลได้ ทั้งนี้ การรับฝากทรัพย์สินในกรณีดังกล่าวให้กระทําได้เฉพาะกรณีที่ลูกค้าเป็นผู้ลงทุนประเภทสถาบัน หรือกรณีที่ลูกค้าที่มิใช่กองทุนสํารองเลี้ยงชีพและหลักทรัพย์และทรัพย์สินของลูกค้ามีมูลค่าตั้งแต่หนึ่งล้านบาทขึ้นไปข้อ ๑๑ ให้ถือว่าบุคคลดังต่อไปนี้ เป็นผู้รับฝากทรัพย์สินที่ได้รับความเห็นชอบตามประกาศนี้(1) ผู้รับฝากทรัพย์สินที่สามารถประกอบธุรกิจได้โดยชอบด้วยกฎหมายของประเทศที่บริษัทจัดการมีการลงทุนในหลักทรัพย์หรือทรัพย์สินอื่นเพื่อกองทุนส่วนบุคคล หรือของประเทศที่ผู้รับฝากทรัพย์สินตั้งอยู่ ทั้งนี้ เฉพาะในกรณีที่ลูกค้ามิได้มีภูมิลําเนาในประเทศไทยหรือลูกค้ามีนโยบายการลงทุนทั้งหมดในต่างประเทศเท่านั้น (2) สถาบันการเงินที่ประกอบธุรกิจเกี่ยวข้องกับการเก็บรักษาทรัพย์สินภายใต้การกํากับดูแลของสํานักงานหรือองค์กรกํากับดูแลอื่น ทั้งนี้ เฉพาะการเก็บรักษาทรัพย์สินของกองทุนส่วนบุคคลของสถาบันการเงินดังกล่าวทั้งนี้ มิให้นําความในข้อ 6 ข้อ 7 ข้อ 8 และข้อ 9 มาใช้บังคับกับผู้รับฝากทรัพย์สินที่ได้รับความเห็นชอบตามวรรคหนึ่ง ข้อ ๑๒ ในกรณีที่ปรากฏว่าผู้รับฝากทรัพย์สินฝ่าฝืนหรือไม่ปฏิบัติตามข้อกําหนดในข้อ 7 ข้อ 8 ข้อ 9 และข้อ 10 สํานักงานอาจดําเนินการดังต่อไปนี้ (1) ภาคทัณฑ์ (2) สั่งพักการให้ความเห็นชอบการเป็นผู้รับฝากทรัพย์สินตามระยะเวลาหรือเงื่อนไขที่กําหนด (3) เพิกถอนการให้ความเห็นชอบการเป็นผู้รับฝากทรัพย์สิน ทั้งนี้ สํานักงานอาจนําข้อมูลดังกล่าวมาเพื่อประกอบการพิจารณาให้ความเห็นชอบเป็นผู้รับฝากทรัพย์สินในครั้งต่อไปได้ข้อ ๑๓ ให้ถือว่าผู้ที่ได้รับความเห็นชอบเป็นผู้รับฝากทรัพย์สินอยู่แล้วในวันที่ประกาศนี้ใช้บังคับ เป็นผู้รับฝากทรัพย์สินที่ได้รับความเห็นชอบตามประกาศนี้และต้องปฏิบัติให้เป็นไปตามประกาศนี้ด้วยข้อ ๑๔ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ ที่ กน. 69/2547 เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล ลงวันที่ 22 ธันวาคม พ.ศ. 2547 ซึ่งยังใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดแย้งกับข้อกําหนดในประกาศนี้ จนกว่าจะได้มีประกาศ คําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๑๕ ในกรณีที่มีประกาศฉบับอื่นใดอ้างอิงประกาศคณะกรรมการกํากับหลักทรัพย์และตลาดหลักทรัพย์ ที่ กน. 69/2547 เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล ลงวันที่ 22 ธันวาคม พ.ศ. 2547 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๖ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 14 พฤษภาคม พ.ศ. 2552 (นายวิจิตร สุพินิจ)ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ (1) เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์การให้ความเห็นชอบการเป็นผู้รับฝากทรัพย์สิน เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการกํากับหลักทรัพย์และตลาดหลักทรัพย์ ที่ กน. 69/2547 เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล ลงวันที่ 22 ธันวาคม พ.ศ. 2547 และ (2) เพื่อให้บริษัทจัดการสามารถแต่งตั้งผู้รับฝากทรัพย์สินต่างประเทศ (global custodian) เพื่อทําหน้าที่เก็บรักษาทรัพย์สินของลูกค้าที่มิได้มีภูมิลําเนาในประเทศไทยหรือที่มีนโยบายการลงทุนในต่างประเทศทั้งจํานวน ตลอดจนสามารถแต่งตั้งสถาบันการเงินที่มีการประกอบธุรกิจการเก็บรักษาทรัพย์สิน เป็นผู้เก็บรักษาทรัพย์สินของกองทุนส่วนบุคคลของสถาบันการเงินดังกล่าวได้ ประกอบกับบุคคลดังกล่าวเป็นบุคคลที่อยู่ภายใต้การกํากับดูแลของหน่วยงานในต่างประเทศหรือองค์กรที่มีอํานาจกํากับดูแลอื่นอยู่แล้ว สมควรให้ความเห็นชอบเป็นการทั่วไปให้บุคคลดังกล่าวเป็นผู้รับฝากทรัพย์สินของกองทุนส่วนบุคคลได้ จึงจําเป็นต้องออกประกาศฉบับนี้